Streptomycín

Streptomycín je antibiotikum patriace do skupiny aminoglykozidov. Známy je najmä tým, že bol prvým účinným liekom proti tuberkulóze. Je produktom baktérie Streptomyces griseus.  

 Mechanizmus účinku 

Streptomycín zastavuje rast baktérií blokovaním proteosyntézy. Viaže sa na 30S podjednotku bakteriálnych ribozómov a bráni tak iniciácii syntézy bielkovinových reťazcov. Ribozómy ľudských buniek majú odlišnú štruktúru a streptomycín ich neovplyvňuje, môže však pôsobiť ototoxicky.

 Spôsob užitia 
Streptomycín sa nedá užiť perorálne (vo forme tabliet), musí sa podať priamo do organizmu vo forme vnútrosvalovej injekcie.

 Referencie 

 Iné projekty 

Kategória:Aminoglykozidy
Kategória:Základné a špeciálne esenciálne liečivá podľa WHO
Kategória:ATC A07AA – Antibiotiká
Kategória:J01 - Antibakteriálne liečivá na systémové použitie